Chanelle Henning-moord: Beskuldigde borg geweierAndre Gouws tydens sy hofverskyning op 24 Januarie. Foto: SAPA Landdros Kiro Pillay het Andre Gouws se borgaansoek geweier. Sy sê Gouws kon nie daarin slaag om die hof te oortuig van buitengewone omstandighede wat sy vrylating regverdig nie. Gouws sal weer op 29 Maart saam met sy medebeskuldigdes, Ambrose Monye en Preshan Singh, in die hof verskyn. Singh, wat glo die vuurwapen verskaf het vir die moord, is uit op borgtog van R5 000. Monye is steeds in aanhouding nadat hy sy borgaansoek laat vaar het. Henning is op 8 November doodgeskiet nadat sy haar seuntjie by ŉ kleuterskool in Faerie Glen afgelaai het.